**Vagonu tehniskās apkopes punkta ēkas Piekrastes ielā 16, Daugavpilī, esošās ieejas terases demontāža un tā vietā ieejas lieveņa un jumtiņa ierīkošana**

DARBA UZDEVUMS

1. **Ievads:**

 VAS “Latvijas dzelzceļš” (turpmāk - LDz vai Pasūtītājs ) publiskās lietošanas dzelzceļa infrastruktūras zemes nodalījuma joslā, adrese: Piekrastes ielā 16, Daugavpilī, atrodas vagonu tehniskās apkopes punkta ēka ar kadastra apzīmējumu 05000080415001. Ēka pieder LDz. 2022. gada 28. decembrī notika ceļu satiksmes negadījums, kā rezultātā tika sabojāta ēkas terase. Ceļu satiksmes negadījumāautotransporta līdzekļa sitiens tika veikts pa terases nesošo sienu, kā rezultātā izveidojās nesošās sienas veseluma lūzums, kas izraisīja plaisas terases nesošās sienas un ēkas ārsienas savienošanas vietā, kā arī izveidojās plaisa terases pretējā nesošā sienā, kas kopumā veicināja terases kopējo konstrukcijas nobīdi. Sabojātas ~ 80% no terases sienām, kas arī skar jumta konstrukciju, kuru saglabāšana sienu pārbūves laikā nav iespējama. Ņemot vērā iepriekšminēto un terases konstrukciju apjomu, lietderīgi veikt terases demontāžu līdz pamatam un tā vietā veikt ieejas lieveņa izbūvi un ieejas jumtiņa ierīkošanu. Sakarā ar to, ka vagonu tehniskās apkopes punkta ēka un terase ir kopēja ēka, kura saskaņā ar Ministra kabineta noteikumiem Nr. 500 “Vispārīgi būvnoteikumi” attiecas pie 2. grupas un saskaņā ar Ministra kabineta noteikumu Nr. 529 “Ēku būvnoteikumi” prasībām būvdarbu realizācijai, tika izstrādāts paskaidrojuma raksts “Vagonu tehniskās apkopes punkta ēkas Piekrastes ielā 16, Daugavpilī, esošās ieejas terases demontāža un tā vietā ieejas lieveņa un jumtiņa ierīkošana” , turpmāk -Projekts.

1. **Mērķis:**

 Pamatojies uz Projekta datiem izpildīt būvdarbus, sakarā ar ko atjaunot ieejas ēkā darbību, kā arī sakārtot ēkas ārējo izskatu.

1. **Uzdevumi:**

 **Darba uzdevuma ietvaros plānotu darbu apjomus skatīt “Plānoto būvdarbu apjomi** **vagonu tehniskās apkopes punkta ēkas Piekrastes ielā 16, Daugavpilī, esošās ieejas terases demontāža un tā vietā ieejas lieveņa un jumtiņa ierīkošana” saraksta pielikumā.**

* 1. Pirms būvdarbu uzsākšanas, pamatojies uz Projekta datiem, sagatavot darba veikšanas projektu (DVP) un saskaņot ar Pasūtītāja pārstāvjiem. DVP apjoms:
		1. Būvdarbu ģenerālplānu, kas izstrādāts, pamatojoties uz grafisko dokumentu

(plānu), kurā ir atspoguļota ēkas, ceļu un inženiertīklu esošā situācija;

* + 1. Darba aizsardzības, drošības tehnikas, ražošanas higiēnas un ugunsdrošības

 pasākumu tehniskos risinājumus;

* + 1. Skaidrojošu aprakstu.
	1. Būvdarbu izpildi veikt pamatojoties uz Projekta datiem, darba uzdevumu, Būvniecības likumu, kā arī vadoties pēc Ministru kabineta noteikumiem Nr.500 „Vispārīgie būvnoteikumi”, Nr.529 „Ēku būvnoteikumi”, LBN 200-21 „Būvju vispārīgo prasību būvnormatīvs”, ievērojot citus pastāvošos Latvijas būvnormatīvus LBN, tehniskos normatīvus un standartus;
	2. Būvdarbu veikšanas laikā jāievēro visas normatīvo aktu prasības, kas saistītas ar darbu izpildi. Jānodrošina ugunsdrošības, darba drošības un vides aizsardzības normu ievērošanu. Visus būvdarbus veikt ievērojot būvniecības tehnoloģijas, normatīvus un tehniskos noteikumus;
	3. Būvdarbu izpildes laikā ir jāsagatavo segto darbu akti (pēc nepieciešamības), pieaicinot uz darba vietu Pasūtītāja pārstāvjus un pieņemt darbus ar aktu parakstīšanu no abām pusēm;
	4. Darbu veikšanas laikā nodrošināt kārtību darba vietās. Pēc darbu pabeigšanas uzkopt darba vietas.
1. **Metodoloģija:**
	1. Sagatavot visus nepieciešamos dokumentus/atļaujas utt., būvatļaujas saņemšanai un pievienot Būvniecības informācijas sistēmā, turpmāk BIS;
	2. Nodrošināt nepieciešamās darbības būvdarbu izpildes laikā BISā;
	3. Pēc būvdarbu pabeigšanas sagatavot visu nepieciešamo izpilddokumentāciju (atbilstības deklarācijas, atzinumi, u.c. būvniecības darbu dokumentācija objekta nodošanai ekspluatācijā un pievienot BISā.
2. **Īpaši noteikumi:**
	1. Pretendentam kurš veiks būvdarbu pabeigšanu (turpmāk – Izpildītājs), ir jābūt reģistrētam Būvkomersantu reģistrā, atbildīgais būvdarbu vadītājs - būvspeciālists ar sertifikātu “Ēku būvdarbu vadīšana”;
	2. Izpildītājam jābūt vispārējās civiltiesiskās atbildības apdrošināšanas polisei, atbildīgām būvdarbu vadītajam jābūt profesionālās civiltiesiskās atbildības apdrošināšanas polisei;
	3. Visiem pielietotiem materiāliem jābūt ekspluatācijas īpašību deklarācijas atbilstoši ES regulas Nr. 305/2011 prasībām. Ekspluatācijas īpašību deklarācijā būvizstrādājumu raksturlielumu atbilstību un citas prasības jābūt norādītiem atbilstoši aktuāliem LVS EN standartiem, Latvijas valsts standartiem un normatīvajiem aktiem;
	4. Finanšu piedāvājumu, izmaksas aprēķinu -tāmi sagatavot atbilstoši Latvijas būvnormatīva LBN 501 – 17 “Būvizmaksu noteikšanas kārtība” prasībām;
	5. Izpildītājam pēc Darbu pieņemšanas – nodošanas akta parakstīšanas 3 (trīs) darba dienu laikā ir pienākums iesniegt Pasūtītājam garantijas perioda garantijas polisi uz 5 (pieciem) gadiem 10 (desmit) procentu apmērā no Līguma summas, norādot Pasūtītāju kā apdrošināto personu. Gadījumā, ja garantijas perioda garantijas polise nav iesniegta Līgumā noteiktajā laikā, Pasūtītājam ir tiesības neapmaksāt Izpildītājam Līguma atlikušo summu par izpildītiem un pieņemtajiem Darbiem līdz brīdim kamēr Izpildītājs iesniedz Pasūtītājam garantijas perioda garantijas polisi;
	6. Izpildītājam ir jāapņemas 10 (desmit) darba dienu laikā no Līguma spēkā stāšanās brīža veikt Līguma nodrošinājuma iemaksu 10 (desmit) procentu apmērā no Līguma summas;
	7. Izpildītājam ir atbildīgs par trešajām personām un Pasūtītājam nodarītajiem zaudējumiem, kas radušies tā darbības vai bezdarbības rezultātā Darbu izpildes laikā. Būvuzņēmējs atlīdzina visus nodarītos zaudējumus Pasūtītājam (viens simts) procentu apmērā;
	8. Objekta apskate pēc iepriekšējas pierakstīšanas, sazināties ar atbildīgo personu: LDz, Nekustamā īpašuma pārvaldes Tehniskās uzturēšanas un attīstības daļas galveno būvinženieri Rasitu Latkovsku t. 29907116, rasita.latkovska@ldz.lv;
	9. Pieslēgšanu tehniskajām komunikācijām (elektrotīkliem utt.) un to izmantošanu būvdarbu laikā veikt tikai pēc Pasūtītāja atbildīgās personas atļaujas saņemšanas. Ja Izpildītājam ir nepieciešams pieslēgties pie Pasūtītāja tehniskajām komunikācijām, Izpildītajam par to informē Pasūtītāju, par to nosūtot informāciju uz e-pastu uzzinas@ldz.lv. Pēc būvdarbu pabeigšanas Būvuzņēmējs apmaksa rēķinus par izmantotiem resursiem uz sava rēķina.
3. **Rezultāts:**

 Pamatojies uz Projekta datiem tiks izpildīti būvdarbi, sakarā ar ko atjaunosies ieejas ēkā darbība, kā arī tiks sakārtots ēkas ārējais izskats.

1. **Laiks un resursi**

7.1.Darbs šī darba uzdevuma izpildei tiks veikts uz līguma pamata, kuru noslēgs pasūtītājs – LDz un Izpildītājs, kas ir atbildīgs par jebkādu apakšlīgumu slēgšanu un par konsultācijām ar jebkuru citu komersantu, institūcijām vai ekspertiem;

**7.2. Kopējais darbu izpildes termiņš : 70\* kalendāra dienas no līguma noslēgšanas dienas.**

*\*-* *Darbu izpildes termiņš ietver : dokumentu sagatavošanu būvatļaujas saņemšanai, būvatļaujas saņemšanas laiku* *Daugavpils pašvaldības centrālās pārvaldes Pilsētplānošanas un būvniecības departamentā, darbu izpildes laiku, darbu nodošanu Pasūtītājam, objektu nodošanu ekspluatācijā Daugavpils pašvaldības centrālās pārvaldes Pilsētplānošanas un būvniecības departamentam.*